
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1321 

30 Μαίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή της εγγύησης του Ελληνικού Δημοσίου προς 
την Ευρωπαϊκή Τράπεζα Επενδύσεων για δανει¬ 
σμό της εταιρείας Δημόσια Επιχείρηση Ηλεκτρι¬ 


σμού (ΔΕΗ) ΑΕ ποσού € 190.000.000. 1 

Διάθεση ειδικών τίτλων του Ελληνικού Δημοσίου 
ν. 3723/2008 στην ΠΑΓΚΡΗΤΙΑ ΣΥΝΕΤΑΙΡΙΣΤΙΚΗ 
ΤΡΑΠΕΖΑ ΣΥΝ.Π.Ε. 2 


Έκδοση αδειών διαμονής υπηκόων τρίτων χωρών με 
τη μορφή αυτοτελούς εγγράφου. Καθορισμός των 
στοιχείων, ενδείξεων και πληροφοριών, οι οποί¬ 
ες περιλαμβάνονται, δυνητικώς ή εναλλακτικώς, 
στην άδεια διαμονής, καθώς και προσδιορισμός 
των στοιχείων, ενδείξεων και πληροφοριών που 
περιλαμβάνονται στην άδεια αυτή, προς εθνική 


ΧΡήση. 3 

Καθορισμός σημείου υποδοχής, όπου κατατίθενται 
οι αιτήσεις πολιτών τρίτων χωρών για τη χορή¬ 
γηση και την ανανέωση της άδειας διαμονής τους 
στους νομούς Λέσβου και Σάμου. 4 

ΑΠΟΦΑΣΕΙ Σ 

Αριθμ. 2/50582/0025 (1) 


Παροχή της εγγύησης του Ελληνικού Δημοσίου προς 
την Ευρωπαϊκή Τράπεζα Επενδύσεων για δανεισμό 
της εταιρείας Δημόσια Επιχείρηση Ηλεκτρισμού 
(ΔΕΗ) ΑΕ ποσού € 190.000.000. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 2322/1995 (ΦΕΚ 143 Α'), ιδίως του άρθρου 1. 

2. Του Π.Δ. 185/2009 «Ανασύσταση του Υπουργείου 
Οικονομικών, συγχώνευση του Υπουργείου Οικονομίας 
και Οικονομικών με τα Υπουργεία Ανάπτυξης και Εμπο¬ 
ρικής Ναυτιλίας, Αιγαίου και Νησιωτικής Πολιτικής και 
μετονομασία του σε “Υπουργείο Οικονομίας, Ανταγωνι¬ 
στικότητας και Ναυτιλίας”, μετατροπή του Υπουργείου 
Μακεδονίας - Θράκης σε Γενική Γραμματεία Μακεδονί¬ 
ας - Θράκης και υπαγωγή στο Υπουργείο Εσωτερικών 
της Γ ενικής Γ ραμματείας Μακεδονίας - Θράκης και της 


Γ ενικής Γ ραμματείας Αιγαίου και Νησιωτικής Πολιτικής» 
(ΦΕΚ 213/Α/7-10-2009). 

3. Την αριθμ. Υ48/09-07-2012 (ΦΕΚ 2105/Β/09-07-2012) 
απόφαση του Πρωθυπουργού για τον καθορισμό αρ¬ 
μοδιοτήτων του Αναπληρωτή Υπουργού Χρήστου Στα- 
ϊκούρα. 

4. Την με αριθμ. ΡΙ 82.595/14-05-2013 Δανειακή Σύμβαση 
(ΡίπαποΘ ΘοπίΓαοΙ) μεταξύ της ΔΕΗ ΑΕ και της Ευρωπα¬ 
ϊκής Τράπεζας Επενδύσεων (ΕΤΕπ). 

5. Την με αριθμ. 12/16-05-2013 απόφαση της Διυπουρ¬ 
γικής Επιτροπής 

6. Την με αριθμ. 2082/07-03-2013 επιστολή της ΔΕΗ ΑΕ 

7. Τις με αριθμ. 231/19-11-2009 και 164/06-07-2010 απο¬ 
φάσεις του Διοικητικού Συμβουλίου της ΔΕΗ ΑΕ 

8. Το από 14-05-2013 ηλεκτρονικό μήνυμα της ΕΤΕπ, 
αποφασίζει: 

I. Παρέχεται η εγγύηση του Ελληνικού Δημοσίου στην 
Ευρωπαϊκή Τ ράπεζα Επενδύσεων προς κάλυψη της με 
αριθμ. 82.595/14-05-2013 δανειακής σύμβασης με την 
Δημόσια Επιχείρηση Ηλεκτρισμού ΑΕ (ΔΕΗ) για τη χρη¬ 
ματοδότηση του επενδυτικού έργου ΜΕΤΑΦΟΡΑ-ΔΙΑΝΟ- 
ΜΗ ν/Θ, συνολικού ποσού € 190.000.000 με τους κάτωθι 
κυριότερους όρους: 


Ποσό 

€ 190.000.000 

Εκταμίευση 

29 Μάΐου 2013 

Διάρκεια 

15 έτη 

Περίοδος χάριτος 

4 έτη 

Επιτόκιο 

2.907% ετήσιο 

Αποπληρωμή 

κεφαλαίου 

Πληρωμή τόκων σε εξαμηνιαία 
βάση στις 29 Μαίου και 29 Νοεμ¬ 
βρίου κάθε έτους. 

Πληρωμή κεφαλαίου σε ετήσια 
βάση με έναρξη στις 29 Μαίου 
2018 και τελευταία καταβολή στις 
29 Μαίου 2028 


II. Με την απόφαση αυτή, το Ελληνικό Δημόσιο εγγυ- 
άται, σε περίπτωση κατάπτωσης, την καταβολή στην 
Ευρωπαϊκή Τ ράπεζα Επενδύσεων του ποσού της χρη¬ 
ματοδότησης, καθώς και των αναλογούντων τόκων και 
εξόδων. 

Για τους σκοπούς της ως άνω καταβολής, η Ευρω¬ 
παϊκή Τράπεζα Επενδύσεων, ενημερώνει το Ελληνικό 

Δημόσιο, με επιστολή της απευθυνόμενη στην αρμό¬ 
δια Διεύθυνση του ΓΛΚ, αποστέλλοντας κατάσταση με 
ανάλυση της οφειλής και καλώντας το να προβεί σε 
εκπλήρωση των υποχρεώσεων του ως εγγυητή. 

III. Καθορίζουμε προμήθεια υπέρ του Ελληνικού Δη¬ 
μοσίου 1,50% για την παρεχόμενη εγγύηση του, την 
οποία η Δημόσια Επιχείρηση Ηλεκτρισμού ΑΕ θα κα¬ 
ταβάλλει στην Τράπεζα της Ελλάδος σύμφωνα με την 
αριθμ. 2/9441/0025/23-01-2012 απόφαση του Υπουργού 
Οικονομικών. 

IV. Από τις διατάξεις της παρούσας δύναται να προ- 
κληθεί δαπάνη σε βάρος του Κρατικού Προϋπολογισμού, 
σε περίπτωση κατάπτωσης της εγγύησης του Δημοσί¬ 
ου, το ύψος της οποίας υπολογίζεται σε € 190.000.000 
πλέον τόκων και εξόδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθμ. 2/ 48184 /0023Α (2) 

Διάθεση ειδικών τίτλων του Ελληνικού Δημοσίου 
ν. 3723/2008 στην ΠΑΓΚΡΗΤΙΑ ΣΥΝΕΤΑΙΡΙΣΤΙΚΗ ΤΡΑ¬ 
ΠΕΖΑ ΣΥΝ.Π.Ε.. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 1 του ν. 2187/1994 (ΦΕΚ 16Α) «Ρύθμιση θε¬ 
μάτων σχετικών με την σύναψη και διαχείριση δανείων 
του Ελληνικού Δημοσίου κ.λπ.». 

2. Τις διατάξεις των άρθρων 5 έως και 12 του 
ν. 2198/1994 (ΦΕΚ 43Α/22-3-94) «Αύξηση αποδοχών δη¬ 
μοσίων υπαλλήλων, εν γένει σύναψη δανείων υπό του 
Ελληνικού Δημοσίου και δημιουργία στην Τ ράπεζα της 
Ελλάδος Συστήματος Παρακολούθησης Συναλλαγών επί 
τίτλων με λογιστική μορφή (άϋλοι τίτλοι)». 

3. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ 98Α). 

4. Τις διατάξεις των άρθρων 90 και 91 του ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις» (ΦΕΚ 247 Α/27.11.1995) και 
του άρθρου 64 του παραπάνω νόμου, όπως τροποποι¬ 
ήθηκε και ισχύει με το άρθρο 38 του ν. 3871/2010 (ΦΕΚ 
141 Α/2010). 

5. Την αριθμ. 2/22899/0023Α/16-3-2012 απόφαση του 
Υπουργού Οικονομικών «Εσοδα - Δαπάνες σύναψης, έκ¬ 
δοσης, εξυπηρέτησης, τακτοποίησης, των δημοσίων δα¬ 
νείων, τίτλων, παραγώγων κλπ.» (ΦΕΚ 785 Β/16-3-2012). 

6. Το Π.Δ. 185/2009 «Ανασύσταση Υπουργείου Οικονο¬ 
μικών» (ΦΕΚ 213 Α/7-10-2009). 

7. Τις διατάξεις των άρθρων 3, 4, 5, 6 και 11 του 
ν. 3723/2008 «Ενίσχυση της ρευστότητας της οικονομί¬ 
ας για την αντιμετώπιση των επιπτώσεων της Διεθνούς 
Χρηματοπιστωτικής κρίσης» (ΦΕΚ 250 Α/9-12-2008). 

8. Την ανακοίνωση της Ευρωπαϊκής Επιτροπής 
ΙΡ/08/1742/19-11-08 για την εφαρμογή των κανόνων 
περί κρατικών ενισχύσεων στα μέτρα που λήφθηκαν 
για τους χρηματοπιστωτικούς οργανισμούς στο πλαίσιο 


της τρέχουσας παγκόσμιας χρηματοπιστωτικής κρίσης 
(2008/0 270/02). 

9. Το άρθρο 39 του ν. 3844/2010 (ΦΕΚ 63/Α' 3-5-2010), 
για την «προσαρμογή της Ελληνικής Νομοθεσίας στην 
Οδηγία 2006/123 του Ευρωπαϊκού Κοινοβουλίου και του 
Συμβουλίου σχετικά με τις υπηρεσίες στην εσωτερική 
αγορά και άλλες διατάξεις». 

10. Την υπ’ αριθμ. Ν. 690/2009 25.1.2010 έγκριση της 
Ευρωπαϊκής Επιτροπής για παράταση του προγράμμα¬ 
τος ενίσχυσης της ρευστότητας. 

11. Την αριθμ. πρωτ. 57126/Β.2421/28-12-2011 απόφαση 
του Υπουργού Οικονομικών με θέμα «Παράταση του 
Προγράμματος ενίσχυσης της ρευστότητας και της 
κεφαλαιακής επάρκειας σύμφωνα με το Ν. 3723/2008» 
(ΦΕΚ 3466/Β/28-12-2012). 

12. Το αριθμ. 2139/02-12-2008 έγγραφο της Τράπεζας 
της Ελλάδος, (Διεύθυνση Εποπτείας Πιστωτικού Ιδρύ¬ 
ματος και Διεύθυνση Χρηματοοικονομικών Δραστηρι¬ 
οτήτων) σχετικά με τη διαδικασία υποβολής αιτήματος 
συμμετοχής των πιστωτικών ιδρυμάτων στις διατάξεις 
του ν. 3723/2008 για την ενίσχυση της ρευστότητας 
της οικονομίας. 

13. Το άρθρο 55Α του Καταστατικού της Τράπεζας 
της Ελλάδος. 

14. Την αριθμ. πρωτ. 54201/Β' 2884/26-11-2008 από¬ 
φαση του Υπουργού Οικονομίας και Οικονομικών με 
θέμα «Ενίσχυση της ρευστότητας της οικονομίας για 
την αντιμετώπιση των επιπτώσεων της διεθνούς χρη¬ 
ματοπιστωτικής κρίσης». (ΦΕΚ 2471 Β'/08). 

15. Το Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141 Α/2012). 

16. Την απόφαση του Πρωθυπουργού Υ48/9-07-2012 
«Καθορισμός αρμοδιοτήτων του αναπληρωτή Υπουργού 
Οικονομικών Χρήστου Στάίκούρα» (ΦΕΚ 2105 Β/2012). 

17. Την αριθμ. 1707Ο/Β.989/18-4-2013 απόφαση του 
Υπουργού Οικονομικών «Ανακατανομή κονδυλίων στο 
πλαίσιο εφαρμογής του Ν. 3723/2008» (ΦΕΚ 949 Β/2013). 

18. Το αριθμ. Β.1064./26.04.2013 έγγραφο της Γενικής 
Δ/νσης Πιστωτικών και Δημοσιονομικών Υποθέσεων του 
Υπουργείου Οικονομικών με το οποίο μας διαβιβάστηκε 
το αριθμ. πρωτ. 114/23-4-2013 έγγραφο της Τράπεζας 
Ελλάδος, αποφασίζουμε: 

1 α. Την επανέκδοση ειδικών τίτλων του Ελληνικού 
Δημοσίου σε άυλη μορφή, τριετούς διάρκειας, μηδενικού 
επιτοκίου, Ι8ΙΝ ΘΒ0326045284, με ημερομηνία αρχικής 
έκδοσης 25/04/2013, και λήξης 25/04/2016. Το ποσό της 
επανέκδοσης ορίζεται σε είκοσι δύο εκατομμύρια ευρώ 
(22.000.000,00 €). Οι τίτλοι θα διατεθούν με ημερομηνία 
20/05/2013. 

β. Οι ανωτέρω ειδικοί τίτλοι διατίθενται με δανεισμό 
(Ιοηάίηρ ίεοίΐίίγ) στην Παγκρήτια Συνεταιριστική Τράπεζα 
ΣΥΝ.Π.Ε. με σκοπό την άντληση ρευστότητας, σύμφωνα 
με το άρθρο 3 του ν. 3723/2008 «Ενίσχυση της ρευ¬ 
στότητας της οικονομίας για την αντιμετώπιση των 
επιπτώσεων της Διεθνούς Χρηματοπιστωτικής κρίσης» 
(ΦΕΚ 250Α/2008) και το άρθρο 39 του ν. 3844/2010 (ΦΕΚ 
63/Α' 3-5-2010), για την «προσαρμογή της Ελληνικής 
Νομοθεσίας στην Οδηγία 2006/123 του Ευρωπαϊκού Κοι¬ 
νοβουλίου και του Συμβουλίου σχετικά με τις υπηρεσίες 
στην εσωτερική αγορά και άλλες διατάξεις». 

γ. Οι τίτλοι θα εισαχθούν στο Χρηματιστήριο Αθηνών 
και θα παρακολουθούνται από το Σύστημα Αυλών Τίτ¬ 
λων της Τράπεζας της Ελλάδος. 

δ. Οι τίτλοι έχουν ελάχιστη ονομαστική αξία 
1.000.000,00 ευρώ και ο δανεισμός τους θα γίνει σε 
Ιοΐε του 1.000.000,00 ευρώ. 

ε. Οι τίτλοι δεν αποδίδουν τόκο καθώς έχουν μηδενικό 
επιτόκιο και εξοφλούνται στην ονομαστική τους αξία 
στη λήξη τους. 

στ. Οι ανωτέρω ειδικοί τίτλοι δανείζονται στην ονομα¬ 
στική τους αξία απευθείας και αποκλειστικά στο ανωτέ¬ 
ρω πιστωτικό ίδρυμα. Για το σκοπό αυτό καταρτίζεται 
και υπογράφεται διμερής δανειακή σύμβαση μεταξύ του 
Ο.Δ.ΔΗ.Χ. και του πιστωτικού ιδρύματος. 

ζ. Οι τίτλοι είναι διαπραγματεύσιμοι στο Χρηματι¬ 
στήριο Αθηνών, την Ηλεκτρονική Δευτερογενή Αγορά 
Τίτλων (Η.Δ.Α.Τ.) και τις λοιπές οργανωμένες αγορές, 
σύμφωνα με τον Κανονισμό λειτουργίας των Βασικών 
Διαπραγματευτών Αγοράς. 

2. Γ ια το δανεισμό των ειδικών τίτλων καταβάλλεται 
από το πιστωτικό ίδρυμα προμήθεια, σύμφωνα με τα 
οριζόμενα στην παράγραφο 2 της με αριθμ. πρωτ. 54201/ 
Β' 2884/26-11-2008 απόφασης του Υπουργού Οικονομίας 
και Οικονομικών και το αριθμ. 114/23-04-2013 έγγραφο 
της Τράπεζας της Ελλάδος, το ύψος της οποίας ανέρχε¬ 
ται σε 90 μονάδες βάσης (0,90%), επί της ονομαστικής 
αξίας των τίτλων ετησίως (Αοΐ/αοΙ). 

- Η προμήθεια καταβάλλεται την πρώτη εργάσιμη ημέ¬ 
ρα κάθε εξαμήνου με έναρξη την ημερομηνία διάθεσης 
των ειδικών τίτλων ή στην αρχή της χρονικής περιόδου 
που υπολείπεται έως τη λήξη των τίτλων, εφόσον αυτή 
είναι μικρότερη των έξι μηνών. 

- Εκτός της καταβαλλομένης προμήθειας, ουδεμία 
άλλη χρηματική συναλλαγή γίνεται επί των τίτλων. 

- Δεν καταβάλλεται από το πιστωτικό ίδρυμα στο 
Ελληνικό Δημόσιο η ονομαστική αξία των διατιθέμε¬ 
νων με δανεισμό τίτλων κατά την διάθεσή τους, αλλά 
ούτε και από το Ελληνικό Δημόσιο καταβάλλεται στο 
πιστωτικό ίδρυμα η ονομαστική αξία των τίτλων αυτών, 
κατά την από οποιαδήποτε αιτία, λήξη της διάρκειας 
δανεισμού τους. 

Γ ια το λόγο αυτό το ποσό της έκδοσης των ειδικών 
τίτλων δεν καταγράφεται στο ύψος του δημοσίου χρέ¬ 
ους. 

3. Το πιστωτικό ίδρυμα παρέχει επαρκείς εξασφα¬ 
λίσεις, σύμφωνα με τα οριζόμενα στο άρθρο 3 του 
ν. 3723/2008 και την αριθμ. 54201/Β'2884/26-11-08 απόφα¬ 
ση του Υπουργού Οικονομίας και Οικονομικών. Γ ια τον 
προσδιορισμό επάρκειας και κατά συνέπεια της αξίας 
των εξασφαλίσεων, χρησιμοποιούνται συντελεστές προ¬ 
σαρμογής που ορίζονται στην ίδια ως άνω υπουργική 
απόφαση. Οι συντελεστές αυτοί μπορούν να αναπρο¬ 
σαρμόζονται από την Τράπεζα της Ελλάδος, με βάση 
τις συνθήκες στην αγορά και την εποπτική αξιολόγηση 
κάθε πιστωτικού ιδρύματος, μετά από ενημέρωση της 
Ευρωπαϊκής Επιτροπής. Οι εξασφαλίσεις αποδεσμεύο- 
νται όταν το πιστωτικό ίδρυμα επιστρέφει τους ειδικούς 
τίτλους στο Δημόσιο στη λήξη της διάρκειας δανεισμού 
τους και έχει εξοφλήσει όλες τις υποχρεώσεις του από 
τον δανεισμό των τίτλων αυτών. 

4. Οι συμβάσεις και τα στοιχεία των ασφαλιζόμενων 
απαιτήσεων έναντι των δανειζομένων τίτλων τηρού¬ 
νται ανά διμερή σύμβαση στην Τράπεζα της Ελλάδος, 
η οποία παρακολουθεί την αξία των εξασφαλίσεων ανά 
σύμβαση καθ’ όλη την διάρκεια του δανεισμού ώστε η 
επάρκεια των εξασφαλίσεων να καλύπτει πλήρως την 


αξία των δανεισθέντων τίτλων βάσει των συντελεστών 
προσαρμογής. Σε περιπτώσεις αναπροσαρμογής των 
συντελεστών προσαρμογής, λήξης των εξασφαλίσεων, 
υποβάθμισης του πιστούχου της εξασφάλισης, αύξησης 
της πιθανότητας αθέτησης ή μη τήρησης των κριτηρί¬ 
ων αποδεξιμότητας των εξασφαλίσεων, ή σε μεταβολή 
για οποιοδήποτε λόγο του αρχικού καθεστώτος των 
εξασφαλίσεων, το πιστωτικό ίδρυμα θα πρέπει να ενη¬ 
μερώσει εντός πέντε ημερών την Τ ράπεζα της Ελλάδος 
και τον Ο.Δ.ΔΗ.Χ. και να λάβει μέτρα για την άμεση 
αντικατάσταση των εξασφαλίσεων στο προβλεπόμενο 
ύψος της διμερούς σύμβασης. 

5. Οι δανεισθέντες τίτλοι επιστρέφονται στον 
Ο.Δ.ΔΗ.Χ. στο σύνολό τους με αποκλειστική ευθύνη του 
πιστωτικού ιδρύματος, είτε την ημερομηνία λήξης της 
διμερούς συμβάσεως (ανεξαρτήτως της φυσικής λήξης 
των τίτλων) είτε την ημερομηνία κατά την οποία το 
πιστωτικό ίδρυμα παύει να υπάγεται καθ' οιονδήποτε 
τρόπο στο καθεστώς του ν. 3723/2008. Οι τίτλοι που 
επιστρέφονται ακυρώνονται. Την ημερομηνία επιστρο¬ 
φής και ακύρωσης των τίτλων, ο Ο.Δ.ΔΗ.Χ. με έγγραφο 
του προς το πιστωτικό ίδρυμα, που κοινοποιείται στην 
Τράπεζα της Ελλάδος αποδεσμεύει τις εξασφαλίσεις 
έναντι των τίτλων. Σε περίπτωση που το πιστωτικό 
ίδρυμα δεν επιστρέφει τους ειδικούς τίτλους εμπρόθε¬ 
σμα, υποχρεούται σε άμεση εμπρόθεσμη καταβολή στο 
δημόσιο της ονομαστικής αξίας τους και συντρέχουν οι 
διαδικασίες αποκατάστασης της ζημίας για το Ελληνικό 
Δημόσιο σύμφωνα με τους όρους της διμερούς δανεια¬ 
κής σύμβασης μεταξύ του Ο.Δ.ΔΗ.Χ. και του πιστωτικού 
ιδρύματος. 

6. Το πιστωτικό ίδρυμα οφείλει να χρησιμοποιήσει 
τους τίτλους αυτούς αποκλειστικά ως εξασφάλιση 
(οοΙΙαίθΓαΙ) σε πράξεις χρηματοδότησης από την Ευρω¬ 
παϊκή Κεντρική Τ ράπεζα, ή/και ως εξασφάλιση (οοΙΐ3ΐβΓ3ΐ) 
για χρηματοδοτήσεις μεταξύ των πιστωτικών ιδρυμάτων 
για άντληση ρευστότητας. Τη χρησιμοποίηση των τίτ¬ 
λων για άντληση ρευστότητας καθώς και τη χρήση του 
προϊόντος ρευστοποίησης των τίτλων για τους σκοπούς 
του άρθρου 5 του ν. 3723/2008, θα παρακολουθούν οι 
αρμόδιες υπηρεσίες της Τράπεζας της Ελλάδος. Σε 
κάθε περίπτωση, το πιστωτικό ίδρυμα, την ημερομηνία 
που οφείλει να επιστρέφει τους τίτλους στον Ο.Δ.ΔΗ.Χ. 
για οποιοδήποτε λόγο, υποχρεούται με δική του ευθύνη 
να εξεύρει και να επιστρέφει τίτλους με Ι3ΙΝ ίδιο, με 
το ΙδΙΝ των τίτλων που δανείστηκε. Επιστροφή άλλων 
τίτλων ή συμψηφισμός και αντικατάσταση των ανωτέρω 
τίτλων με άλλους τίτλους του Ελληνικού Δημοσίου δεν 
επιτρέπεται. 

7. Οι λοιπές διαδικασίες διάθεσης και επιστροφής των 
τίτλων από το πιστωτικό ίδρυμα καθώς και το είδος, η 
παροχή και η τήρηση των εξασφαλίσεων που θα πα¬ 
ρέχει, καθορίζονται στην αριθμ. 54201/Β'2884/26-11-2008 
απόφαση του Υπουργού Οικονομίας και Οικονομικών, 
στο αριθμ. 2139/2-12-2008 έγγραφο της Τράπεζας της 
Ελλάδος και την επιμέρους σύμβαση που συνάπτεται 
μεταξύ του Ο.Δ.ΔΗ.Χ. και του πιστωτικού ιδρύματος. 

8. Γ ια την έκδοση των παραπάνω ειδικών τίτλων το 
Ελληνικό Δημόσιο δεν θα καταβάλλει προμήθεια δια¬ 
χείρισης στην Τ ράπεζα της Ελλάδος. 

9. Από τις διατάξεις της απόφασης αυτής δεν προκα- 
λείται δαπάνη στον κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθμ. Οικ: 23959/2013 (3) 

Έκδοση αδειών διαμονής υπηκόων τρίτων χωρών με τη 
μορφή αυτοτελούς εγγράφου. Καθορισμός των στοι¬ 
χείων, ενδείξεων και πληροφοριών, οι οποίες περι¬ 
λαμβάνονται, δυνητικώς ή εναλλακτικώς, στην άδεια 
διαμονής, καθώς και προσδιορισμός των στοιχείων, 
ενδείξεων και πληροφοριών που περιλαμβάνονται 
στην άδεια αυτή, προς εθνική χρήση. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΕΣΩΤΕΡΙΚΩΝ - 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις του τρίτου εδαφίου της παρ. 1 του 
άρθρου 1 του ν. 4018/2011 (Α' 215) «Αναδιοργάνωση του 
συστήματος αδειοδότησης για τη διαμονή αλλοδαπών 
στη χώρα υπό όρους αυξημένης ασφάλειας, ρυθμίσεις 
θεμάτων Οργανισμών Τοπικής Αυτοδιοίκησης και άλλες 
διατάξεις αρμοδιότητας του Υπουργείου Εσωτερικών». 

2. Τις διατάξεις του Κανονισμού (ΕΚ) αριθ. 1030/2002 
του Συμβουλίου της 13 ης Ιουνίου 2002 «για την καθιέρω¬ 
ση αδειών διαμονής ενιαίου τύπου για τους υπηκόους 
τρίτων χωρών» (ΕΕ Ι_ 157 της 15 ης Ιουνίου 2002), όπως 
τροποποιήθηκε από τον Κανονισμό (ΕΚ) αριθ. 380/2008 
του Συμβουλίου της 18 ης Απριλίου 2008 «για την τροπο¬ 
ποίηση του κανονισμού (ΕΚ) αριθ. 1030/2002 του για την 
καθιέρωση αδειών διαμονής ενιαίου τύπου για τους υπη¬ 
κόους τρίτων χωρών» (ΕΕ Ι_ 115 της 29 ης Απριλίου 2008), 
καθώς και των σχετικών εφαρμοστικών αποφάσεων. 

3. Τις διατάξεις του νόμου 3386/2005 (Α'212) «Για την 
είσοδο, διαμονή και κοινωνική ένταξη υπηκόων τρίτων 
χωρών στην Ελληνική Επικράτεια», όπως ισχύει, ειδικό¬ 
τερα δε των παραγράφων 3 και 4 του άρθρου 9. 

4. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, ο οποίος 
κυρώθηκε με το άρθρο πρώτο του Π.Δ. 63/2005 (Α'98) 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα». 

5. Τις διατάξεις του Προεδρικού διατάγματος 234/2007 
(Α'272) «Σύσταση Γενικής Διεύθυνσης Μεταναστευτι- 
κής Πολιτικής και Κοινωνικής Ένταξης στο Υπουργείο 
Εσωτερικών». 

6. Τις διατάξεις του Προεδρικού διατάγματος 96/2010 
(Α'170), «Σύσταση Υπουργείου Θαλάσσιων Υποθέσεων, 
Νήσων και Αλιείας, καθορισμός των αρμοδιοτήτων του 
και ανακατανομή αρμοδιοτήτων των Υπουργείων». 

7. Τις διατάξεις του Προεδρικού διατάγματος 65/2011 
(ΑΊ47), «Διάσπαση του Υπουργείου Εσωτερικών, Αποκέ¬ 
ντρωσης και Ηλεκτρονικής Διακυβέρνησης στα Υπουρ¬ 
γεία α) Εσωτερικών και β) Διοικητικής Μεταρρύθμισης 
και Ηλεκτρονικής Διακυβέρνησης, συγχώνευση των 
Υπουργείων Οικονομίας, Ανταγωνιστικότητας και Ναυ¬ 
τιλίας και Θαλάσσιων Υποθέσεων, Νήσων και Αλιείας 
στο Υπουργείο Ανάπτυξης, Ανταγωνιστικότητας και 
Ναυτιλίας και μεταφορά στον Πρωθυπουργό των Γενι¬ 


κών Γραμματειών Ενημέρωσης και Επικοινωνίας και στο 
Υπουργείο Παιδείας, Δια Βίου Μάθησης και Θρησκευμά¬ 
των της Γ ενικής Γ ραμματείας Νέας Γ ενιάς». 

8. Τις διατάξεις του Προεδρικού διατάγματος 86/2012 
(ΑΊ41), «Διορισμός Υπουργών, Αναπληρωτών Υπουργών 
και Υφυπουργών». 

9. Την υπ’ αριθμ. 39/5.7.2012 (Β'2091) απόφαση του Πρω¬ 
θυπουργού «Ανάθεση αρμοδιοτήτων στον αναπληρωτή 
Υπουργό Εσωτερικών Χαράλαμπο Αθανασίου». 

10. Την υπ’ αριθμ. 4000/3/10-π(3714.11.2012 (Β'3043) από¬ 
φαση των Υπουργών Εξωτερικών, Οικονομικών, Εθνικής 
Αμυνας, Εσωτερικών, Εργασίας, Κοινωνικής Ασφάλισης 
και Πρόνοιας και Δημόσιας Τάξης και Προστασίας του 
Πολίτη «Παραμονή και εργασία ομογενών από Αλβανία». 

11. Το γεγονός ότι από τις ρυθμίσεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

τον καθορισμό των στοιχείων, ενδείξεων και πληρο¬ 
φοριών, οι οποίες περιλαμβάνονται, δυνητικώς ή εναλ¬ 
λακτικώς, στην άδεια διαμονής ενιαίου τύπου πολιτών 
τρίτων χωρών υπό τη μορφή αυτοτελούς εγγράφου, κα¬ 
θώς και τον προσδιορισμό των στοιχείων, ενδείξεων και 
πληροφοριών προς εθνική χρήση που περιλαμβάνονται 
στην ανωτέρω άδεια, η οποία εκδίδεται σύμφωνα με τις 
διατάξεις του άρθρου 1 του ν. 4018/11, καθώς και του Κα¬ 
νονισμού (ΕΚ) 1030/2002 (ΕΕ I. 157 της 15^ Ιουνίου 2002), 
όπως τροποποιήθηκε από τον Κανονισμό (ΕΚ) 380/2008 
(ΕΕ ί_115 της 29 ης Απριλίου 2008) και ισχύει, ως εξής: 

Α) Τα στοιχεία, ενδείξεις και πληροφορίες που θα 
περιλαμβάνονται στην άδεια διαμονής ενιαίου τύπου 
υπό τη μορφή αυτοτελούς εγγράφου, είναι: 

1. Ο τίτλος του εγγράφου, ως εξής: 

(α) για τις αρχικές άδειες διαμονής ή τις ανανεώσεις 
των αδειών διαμονής που χορηγούνται σε υπηκόους 
τρίτων χωρών, σύμφωνα με την οικεία νομοθεσία με 
εξαίρεση τις κατωτέρω περιπτώσεις (β) και (γ): «ΑΔΕΙΑ 
ΔΙΑΜΟΝΗΣ», 

(β) για τις αρχικές άδειες διαμονής ή τις ανανεώσεις 
των αδειών διαμονής που χορηγούνται σε μέλη οικογέ¬ 
νειας πολίτη της Ένωσης, τα οποία είναι υπήκοοι τρί¬ 
των χωρών, σύμφωνα με την οικεία νομοθεσία: «ΔΕΛΤΙΟ 
ΔΙΑΜΟΝΗΣ», 

(γ) για τις αρχικές άδειες διαμονής ή τις ανανεώσεις 
των αδειών διαμονής που χορηγούνται στα μέλη οικο¬ 
γένειας Έλληνα πολίτη, οι οποίοι είναι υπήκοοι τρίτων 
χωρών, σύμφωνα με την οικεία νομοθεσία: «ΔΕΛΤΙΟ 
ΔΙΑΜΟΝΗΣ». 

2. Ο αύξων αριθμός του εγγράφου, ο οποίος αποτελεί- 
ται από εννέα (9) συνολικά αλφαριθμητικούς χαρακτή¬ 
ρες και προστατεύεται με ειδικά χαρακτηριστικά ασφα¬ 
λείας. Ο πρώτος αλφαριθμητικός χαρακτήρας αυτού 
του αριθμού αποτελεί διακριτικό στοιχείο των αδειών 
διαμονής που χορηγούνται σύμφωνα με τις διατάξεις 
του τρίτου εδαφίου της παραγράφου 1 του άρθρου 1 
του ν. 4018/11 και είναι ο λατινικός χαρακτήρας «Ε». Για 
κάθε αυτοτελές έγγραφο, ο αριθμός αυτός παράγεται, 
κατά τη αποστολή των στοιχείων προς εκτύπωση στον 
εκτυπωτικό φορέα, από το πληροφοριακό σύστημα του 
Υπουργείου Εσωτερικών. 

3. Το/τα επώνυμο/μα του κατόχου του αυτοτελούς 
εγγράφου στην πρώτη σειρά και το/τα όνομα/τα αυτού 
στη δεύτερη, με λατινικούς κεφαλαίους χαρακτήρες, 
όπως αυτά αναγράφονται στο ισχύον διαβατήριο ή σε 
άλλο ταξιδιωτικό έγγραφο. Στην περίπτωση που υφί- 

στανται λόγοι αντικειμενικής αδυναμίας κατοχής των 
ως άνω εγγράφων, τα στοιχεία ταυτότητας αντλούνται 
από άλλο έγγραφο δημόσιας αρχής, ελληνικής ή της 
χώρας προέλευσης του ενδιαφερομένου, σύμφωνα με 
την οικεία, προς τούτο, νομοθεσία. 

4. Η ημερομηνία λήξεως ή φράση υποδεικνύουσα αό¬ 
ριστη διάρκεια, για τις οικείες άδειες διαμονής, υπό τον 
τίτλο «Ισχύει μέχρι». Στην περίπτωση αδειών διαμονής 
αόριστης διάρκειας, απαιτείται αναγραφή της σχετικής 
φράσης και στην αγγλική γλώσσα. 

5. Ο τόπος έκδοσης και η ημερομηνία έναρξης ισχύος, 
υπό τους τίτλους «Τόπος Έκδοσης» και «Ισχύει από», 
αντίστοιχα. 

6. Η συγκεκριμένη κατηγορία της άδειας διαμονής, 
σύμφωνα με εκάστοτε κείμενη νομοθεσία, υπό τον τίτ¬ 
λο «Κατηγορία άδειας», η οποία θα αναγράφεται στην 
ελληνική και αγγλική γλώσσα. 

7. Στοιχεία προς εθνική χρήση, στην ελληνική και αγ¬ 
γλική γλώσσα, υπό τον τίτλο «Παρατηρήσεις». Συγκε¬ 
κριμένα αναγράφεται ένδειξη σχετικά με το δικαίωμα 
πρόσβασης στην εργασία, ανάλογα με τη κατηγορία της 
άδειας διαμονής που χορηγείται και σύμφωνα με την 
ισχύουσα οικεία νομοθεσία. Ειδικά στην περίπτωση υπη¬ 
κόων τρίτων χωρών που είναι επί μακράν διαμένοντες 
και δικαιούχοι διεθνούς προστασίας, σύμφωνα με την 
οικεία νομοθεσία, στο πεδίο αυτό αναγράφεται το κρά¬ 
τος μέλος, το οποίο χορήγησε το καθεστώς διεθνούς 
προστασίας, καθώς και η ημερομηνία χορήγησής του. 

8. Η ψηφιοποιημένη υπογραφή του κατόχου της άδειας 
διαμονής, εφόσον αυτός είναι άνω των δώδεκα (12) ετών. 
Η λήψη του δείγματος υπογραφής πραγματοποιείται 
από τις υπηρεσίες που είναι αρμόδιες για την παραλα¬ 
βή του αιτήματος χορήγησης ή ανανέωσης της άδειας 
διαμονής, κατά τη λήψη των δακτυλικών αποτυπωμάτων. 
Προκειμένου περί ανηλίκων ηλικίας κάτω των δώδεκα 
(12) ετών, υπογράφει ο ασκών την επιμέλεια. 

9. Ο τίτλος του εγγράφου, της παραγράφου 1 του πα¬ 
ρόντος άρθρου, μεταφρασμένος στην αγγλική γλώσσα. 

10. Ο εθνόσημο της Ελληνικής Δημοκρατίας 

11. Τον κωδικό χώρας «ΘΒΟ». 

12. Οπτικώς μεταβλητό σήμα (ΟρίίσαΙΙγ ναπαόΐθ Οονίοθ). 

13. Φωτογραφία ταυτότητας, στην εμπρόσθια όψη, 
η οποία προστατεύεται με οπτικώς μεταβλητό σήμα. 

14. Το σύμβολο της ΙΟΑΟ για ταξιδιωτικό έγγραφο 
αναγνώσιμο από μηχάνημα με ανεπαφικό μικροκύκλωμα 
(θ-ΜΡΠΌ). 

15. Στην εκτύπωση του φόντου, τυπωμένο το κείμενο 
«ΗΕΙΙΑ3», με λατινικούς χαρακτήρες, ως κείμενο προσ¬ 
διορισμού του κράτους μέλους έκδοσης. 

16. Συμπληρωματικά στοιχεία, ως εξής: (α) ημερομη¬ 
νία και τόπος γεννήσεως/άαίθ αηά ρΐαοο οί όΐΓίά, όπως 


αναγράφεται στο ισχύον διαβατήριο ή άλλο ταξιδιωτικό 
έγγραφο του κατόχου, καθώς και ο κωδικός της χώρας 
γέννησης. Στην περίπτωση που υφίστανται λόγοι αντι¬ 
κειμενικής αδυναμίας κατοχής των ως άνω εγγράφων, 
τα στοιχεία αντλούνται από άλλο έγγραφο δημόσιας 
αρχής, ελληνικής ή της χώρας προέλευσης του ενδι¬ 
αφερομένου, σύμφωνα με την οικεία, προς τούτο, νο¬ 
μοθεσία. Ειδικά ο τόπος γέννησης, αναγράφεται μόνο 
με λατινικούς χαρακτήρες, εκτός εάν αυτός βρίσκεται 
εντός της ελληνικής επικράτειας, οπότε και αναγρά¬ 
φεται και με την ελληνική του ονομασία, (β) ιθαγένεια/ 
ηεΐίοηαΐίίγ, όπου αναγράφεται ολογράφως η ιθαγένεια, 
στην ελληνική και αγγλική γλώσσα. Στην περίπτωση 
που ο ενδιαφερόμενος είναι κάτοχος ταξιδιωτικού 
εγγράφου σύμφωνα με τη Σύμβαση της Νέας Υόρκης 
του 1954 αναγράφεται η ένδειξη «ανιθαγενής/εΐείθίοεε 
ρθΓεοη», (γ) Φύλο/δβχ: Α/Μ ή Θ/Ρ και (δ) Παρατηρήσεις/ 
ΒοπιεΓΚδ: «Συνιστάται αντικατάσταση μέχρι/ΒορΙεοοπιοπί 
Γοσοπιπιοπάθά υηΐϊΐ:», όπου αναγράφεται η προτεινόμενη 
ημερομηνία αντικατάστασης του αυτοτελούς εγγράφου. 
Η παρατήρηση αυτή συμπληρώνεται μόνο στις άδειες 
διαμονής αόριστης διάρκειας. 

17. Ολοκληρωμένο κύκλωμα διπλής διεπαφής ή δύο δι- 
ακριτών διεπαφών, ως μέσο αποθήκευσης. Στο ολοκλη¬ 
ρωμένο κύκλωμα ραδιοσυχνοτήτων (ΒΡ οίιίρ) αποθηκεύ¬ 
ονται, η φωτογραφία και τα δακτυλικά αποτυπώματα, σε 
ψηφιοποιημένη μορφή, καθώς και τα στοιχεία που περι¬ 
λαμβάνει η μηχανικώς αναγνώσιμη ζώνη (ΜΒΖ). Στο κύ¬ 
κλωμα επαφής (οοηίαοί οίιίρ) αποθηκεύονται, πέραν των 
στοιχείων που περιλαμβάνονται στη μηχανικώς αναγνώ¬ 
σιμη ζώνη, οι πληροφορίες εθνικού ενδιαφέροντος, ως 
εξής: (α) διεύθυνση κατοικίας του κατόχου, (β) αριθμός 
και λοιπά στοιχεία διαβατηρίου (αριθμός, ημερομηνία 
έκδοσης, τόπος ή/και χώρα έκδοσης), (γ) διάταξη νόμου 
βάσει της οποίας χορηγήθηκε η άδεια διαμονής, (δ) Ει¬ 
δικός Κωδικός Αλλοδαπού - ΕΚΑ (ε) Αριθμός φακέλου, 
(στ) Αριθμός Φορολογικού Μητρώου (Α.Φ.Μ.), εφόσον 
υπάρχει, (ζ) ο Α.Μ.Κ.Α. εφόσον υπάρχει και (η) Αριθμός 
Μητρώου ασφαλιστικού φορέα, εφόσον υπάρχει. 

18. Εκτύπωση της φωτογραφίας ταυτότητας του κα¬ 
τόχου, στην οπίσθια όψη. 

19/Οπου τα στοιχεία που περιλαμβάνονται στην κάρτα 
αναγράφονται με ελληνικούς χαρακτήρες, μετεγγρά- 
φονται και σε λατινικούς χαρακτήρες, σύμφωνα με το 
πρότυπο Ε1_ΟΤ 743, όπως καθορίζεται από την υπ’ αριθ. 
ΔΙΕΜ/Φ06.5/Α12167 (ΦΕΚ 579 Β') απόφαση του Υπουργού 
Προεδρίας της Κυβέρνησης. 

Β) Προσαρτάται και αποτελεί αναπόσπαστο τμήμα 
της απόφασης αυτής, το συνημμένο Παράρτημα, στο 
οποίο εμφανίζεται η θέση των ανωτέρω, υπό σημείο Α, 
στοιχείων στις δύο όψεις του αυτοτελούς εγγράφου. 

Παράρτημα 

1. Στην εμπρόσθια όψη της άδειας διαμονής ενιαίου τύπου υπό τη μορφή 
αυτοτελούς εγγράφου και σύμφωνα με το παρακάτω υπόδειγμα, θα περιλαμβάνονται, 
ανά πεδίο, τα εξής στοιχεία: 



(1) Ο τίτλος του εγγράφου, σύμφωνα με την παράγραφο Α.1 της παρούσας. 

(2) Ο αύξων αριθμός του εγγράφου, σύμφωνα με την παράγραφο Α.2 της 
παρούσας. 

(3.1) Το επώνυμο και το όνομα/τα του κατόχου του εγγράφου, σύμφωνα με την 
παράγραφο Α.3 της παρούσας. 

(4.2) Η ημερομηνία λήξεως, σύμφωνα με την παράγραφο Α.4 της παρούσας. 

(5.3) Ο τόπος έκδοσης και η ημερομηνία έναρξης ισχύος, σύμφωνα με την 
παράγραφο Α.5 της παρούσας. 

(6.4) Η κατηγορία της άδειας διαμονής, σύμφωνα με την παράγραφο Α.6 της 
παρούσας. 

(7.5 - 9) Τα στοιχεία προς εθνική χρήση, σύμφωνα με την παράγραφο Α.7 της 
παρούσας. 

(8) Εκτυπωμένη η υπογραφή του κατόχου της άδειας διαμονής, η οποία έχει 
ληφθεί ως δεδομένο σε ψηφιακή μορφή, σύμφωνα με την παράγραφο Α.8 της 
παρούσας. 

(8.α) Ο τίτλος του πεδίου (1), σύμφωνα με την παράγραφο Α.9 της παρούσας. 

(9) Το εθνόσημο της Ελληνικής Δημοκρατίας, σύμφωνα με την παράγραφο Α.10 
της παρούσας. 

(12) Τον κωδικό της Χώρας, σύμφωνα με την παράγραφο Α.11 της παρούσας. 

(13) Οπτικώς μεταβλητό σήμα (ΟρίίοαΙΙγ Ν/αιϊαόΙθ Οθνίοο), σύμφωνα με την 
παράγραφο Α.12 της παρούσας 

(14) Η ψηφιακή φωτογραφία, σύμφωνα με την παράγραφο Α.13 της παρούσας. 

(17) Το σύμβολο της ΙΟΑΟ για ταξιδιωτικό έγγραφο αναγνώσιμο από μηχάνημα 
με ανεπαφικό μικροκύκλωμα (β-ΜΡΠΌ), σύμφωνα με την Α.14 της παρούσας. 

2. Στην οπίσθια όψη της άδειας διαμονής ενιαίου τύπου υπό τη μορφή 
αυτοτελούς εγγράφου και σύμφωνα με το παρακάτω υπόδειγμα, θα περιλαμβάνονται, 
ανά πεδίο, τα εξής στοιχεία: 


Γ 

Λ 

15/16 

10/11 


V_ 

_/ 


(10 - 11) Στην εκτύπωση του φόντου, τυπωμένο το κείμενο «ΗΕίίΑδ», σύμφωνα 
με την παράγραφο Α.15 της παρούσας. 

(15) Τα συμπληρωματικά στοιχεία και εκτύπωση της φωτογραφίας του κατόχου, 
όπως καθορίζονται σύμφωνα με την παράγραφο Α.16 και Α.18 της παρούσας, 
αντίστοιχα. 

(16) Ο χώρος προορίζεται για την προσθήκη ολοκληρωμένου κυκλώματος, ως 
μέσου αποθήκευσης των στοιχείων που καθορίζονται σύμφωνα με την παράγραφο Α.17 
της παρούσας. 


Γ) Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Μα'ΐου 2013 



ΟΙ ΥΠΟΥΡΓΟΙ 


ΕΞΩΤΕΡΙΚΩΝ 

ΑΝΑΠΛΗΡΩΤΗΣ ΥΠΟΥΡΓΟΣ 
ΕΣΩΤΕΡΙΚΩΝ 

ΔΗΜΟΣΙΑΣ ΤΑΞΗΣ 

ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Οικ: 23586/13 (4) 

Καθορισμός σημείου υποδοχής, όπου κατατίθενται οι 
αιτήσεις πολιτών τρίτων χωρών για τη χορήγηση 
και την ανανέωση της άδειας διαμονής τους στους 
νομούς Λέσβου και Σάμου. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΚΩΝ - ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α. Της παρ. 1 του άρθρου 2 και της παρ. 3 του άρ¬ 
θρου 7 του ν. 4018/2011 (Α' 215) «Αναδιοργάνωση του 
συστήματος αδειοδότησης για τη διαμονή αλλοδαπών 
στη χώρα υπό όρους αυξημένης ασφάλειας, ρυθμίσεις 
θεμάτων Οργανισμών Τοπικής Αυτοδιοίκησης και άλλες 
διατάξεις αρμοδιότητας του Υπουργείου Εσωτερικών». 

β. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, ο οποίος κυ¬ 
ρώθηκε με το άρθρο πρώτο του Π.Δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα». 

γ. Του π.δ. 65/2011 (Α' 147), «Διάσπαση του Υπουργείου 
Εσωτερικών, Αποκέντρωσης και Ηλεκτρονικής Διακυβέρ¬ 
νησης στα Υπουργεία α) Εσωτερικών και β) Διοικητικής 
Μεταρρύθμισης και Ηλεκτρονικής Διακυβέρνησης συγχώ¬ 
νευση των Υπουργείων Οικονομίας, Ανταγωνιστικότητας 
και Ναυτιλίας και Θαλάσσιων Υποθέσεων, Νήσων και 
Αλιείας στο Υπουργείο Ανάπτυξης, Ανταγωνιστικότητας 
και Ναυτιλίας και μεταφορά στον Πρωθυπουργό των 
Γ ενικών Γ ραμματειών Ενημέρωσης και Επικοινωνίας και 
στο Υπουργείο Παιδείας, Δια Βίου Μάθησης και Θρησκευ¬ 
μάτων της Γ ενικής Γ ραμματείας Νέας Γ ενιάς». 

δ. Του π.δ. 143/2010 (Α' 236), «Οργανισμός της Αποκε¬ 
ντρωμένης Διοίκησης Αιγαίου». 

ε. Της αριθμ. Υ39/2012 (Β' 2091) απόφασης του Πρω¬ 
θυπουργού «Ανάθεση αρμοδιοτήτων στον αναπληρωτή 
Υπουργό Εσωτερικών Χαράλαμπο Αθανασίου». 

στ. Της αριθμ. Υ48/2012 (Β' 2105) απόφασης του Πρω¬ 
θυπουργού «Καθορισμός αρμοδιοτήτων του Αναπληρω¬ 
τή Υπουργού Οικονομικών Χρήστου Σταϊκούρα». 

2. Το με αριθμ. 11589/1599/4-4-2013 έγγραφο του Γενι¬ 
κού Γραμματέα της Αποκεντρωμένης Διοίκησης Αιγαίου, 
με το οποίο παρέχεται αιτιολογημένη γνώμη αυτού για 
τον καθορισμό ως σημείων υποδοχής της Διεύθυνσης 
Αστικής Κατάστασης, Μετανάστευσης και Κοινωνικών 
Υποθέσεων Βορείου Αιγαίου και του Τμήματος Αστικής 
Κατάστασης, Μετανάστευσης και Κοινωνικής Ένταξης 
του Νομού Σάμου της Αποκεντρωμένης Διοίκησης Αιγαί¬ 
ου, καθώς πληρούν τις απαιτούμενες από τις διατάξεις 
του ν. 4018/2011 και των σχετικών εγκύκλιων οδηγιών 
προδιαγραφές, ώστε να εκκινήσει η λειτουργία τους ως 
υπηρεσίες μίας στάσης. 

3. Το γεγονός ότι από τις ρυθμίσεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 


1. Καθορίζουμε ως σημεία υποδοχής, στα οποία κατα¬ 
τίθενται οι αιτήσεις των πολιτών τρίτων χωρών για τη 
χορήγηση και την ανανέωση των αδειών διαμονής τους 
και επιδίδονται οι εκδιδόμενες αποφάσεις, τη Διεύθυνση 
Αστικής Κατάστασης, Μετανάστευσης και Κοινωνικών 
Υποθέσεων Βορείου Αιγαίου του Νομού Λέσβου και το 
Τμήμα Αστικής Κατάστασης, Μετανάστευσης και Κοινω¬ 
νικής Ένταξης του Νομού Σάμου της Αποκεντρωμένης 
Διοίκησης Αιγαίου. 

Ημερομηνία κατά την οποία μεταφέρονται στις υπη¬ 
ρεσίες αυτές οι σχετικές αρμοδιότητες των οικείων 
Δήμων ορίζουμε την 30 η Απριλίου 2013. 

2. Οι ανωτέρω υπηρεσίες, από την οριζόμενη ημε¬ 
ρομηνία, λειτουργούν ως υπηρεσίες μιας στάσης και 
αναλαμβάνουν, πέραν των λοιπών αρμοδιοτήτων τους, 
όπως αυτές καθορίζονται από τις διατάξεις του άρθρου 
8 του Π.Δ. 143/2010 (Α' 236) «Οργανισμός της Αποκε¬ 
ντρωμένης Αιγαίου» και την ισχύουσα νομοθεσία, την 
αρμοδιότητα της υποδοχής και της εξυπηρέτησης των 
πολιτών, ημεδαπών και αλλοδαπών για τα θέματα έκ¬ 
δοσης αδειών διαμονής και ιδίως για: (α) την παραλαβή 
των αιτήσεων για τη χορήγηση ή την ανανέωση των 
αδειών διαμονής ή άλλων εγγράφων νόμιμης διαμονής, 
(β) την αναζήτηση δικαιολογητικών μέσω ηλεκτρονικής 
διασύνδεσης, εφόσον υφίσταται τέτοια δυνατότητα, 
από τρίτους φορείς για τη συμπλήρωση των φακέλων 
των αιτήσεων, (γ) την παράδοση των αδειών διαμονής, 
καθώς και των σχετικών απορριπτικών ή ανακλητικών 
αποφάσεων, (δ) την παραλαβή αιτήσεων εργοδοτών για 
τη μετάκληση αλλοδαπού εργατικού δυναμικού, (ε) την 
παροχή πληροφοριών αναφορικά με τις διαδικασίες, τα 
δικαιολογητικά και τις προϋποθέσεις που προβλέπει η 
ισχύουσα νομοθεσία για την έκδοση ή την ανανέωση 
άδειας διαμονής, καθώς και για τη μετάκληση αλλοδα¬ 
πού εργατικού δυναμικού, (στ) την παροχή πληροφορι¬ 
ών σχετικά με την πορεία εξέτασης των φακέλων και 
(ζ) την είσπραξη υπέρ του Δημοσίου των προβλεπόμε- 
νων από την ισχύουσα νομοθεσία τελών και παραβολών. 

3. Από την ίδια ημερομηνία οι Δήμοι (α) Λέσβου, 
Λήμνου και Αγίου Ευστρατίου του νομού Λέσβου και 
(β) Σάμου, Ικαρίας και Φούρνων Κορσεών του Νομού 
Σάμου παύουν να υποδέχονται πολίτες τρίτων χωρών 
για θέματα αδειών διαμονής. Κατά τα λοιπά εφαρμό¬ 
ζονται οι οικείες διατάξεις του Ν. 4018/2011. 

Η παρούσα ισχύει από την ημερομηνία δημοσίευσης 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαΐου 2013 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΧΑΡΑΛΑΜΠΟΣ ΑΘΑΝΑΣΙΟΥ 

